240 RÖVID KÖZLEMÉNYEK. 



üdvözölhetjük azt s hálával kell adóznunk ezen esemény alkalmából Laczkó 

 DEZsőnek, amiért e becses maradványt a tudomány számára megmentette. 



A szóbanlevő páncélrészlet orientálása a háti páncél többi, már ismert 

 részeihez képest, valamint annak tüzetesebb tanulmányozása és méltatása spe- 

 ciális feladat, melyet e tekintetben nálamál hivatottabb szakember részére 

 óhajtok fenntartani. 



A második bemutatott lelet három jókarban levő. bár kissé hiányos An- 

 thracotherium-íog a petrozsényi Lónya-telep aquitán-kori széntelepéből, melye- 

 ket Halaváts Gyula főbányatanácsos közvetítésével szerzett meg nemrég 

 a Földtani Intézet. Egy felső zápfog- s két szemfog-töredék képviselik ezt a fontos 

 új leletet. A fogak teljesen feketék, zománcuk porcellánfényű. A zápfog rágó- 

 felülete kevéssé kopott. Anthr .-maradványok hazánkban eddig leginkább Erdély 

 oligocén-képződményeiből voltak ismeretesek, ahol többnyire kisebb termetű 

 fajok fordulnak elő. A petrozsényi, rhinoceros -nagyságú faj valószínűleg az 

 Anthr. magnumhoz, vagy ennek alakkörébe sorozandó, tekintettel azonban arra, 

 hogy Európában mintegy 20 Anthr.-ia,} ismeretes, összehasonlító anyag pedig 

 Budapesten nem áll rendelkezésre, a faj pontos meghatározása és a többi hazai 

 ^áníhr.-maradvány revíziója a jövő feladata. 



Nem kevésbbé fontosak ós jelentőségükben messze kihatok azok az Antilop- 

 maradványok, amelyek a Villány közelében lévő Nagyharsány-hegy s a Püspök- 

 fürdő melletti Somlyó-hegy preglaciális üregkitöltéseiből kerültek elő. 



Évekkel ezelőtt számos juhmaradvánnyal együtt egy csavarodott szarv- 

 csapot találtam a Harsány-hegyen. Nagyon kézenfekvő volt az a feltevés, hogy 

 ezek a leletek egy- és ugyanazon állatfajból valók s hogy itt egy nagytermetű, 

 csavartszarvú juhról van szó, melynek fogai típusos juhfogak, szarva ellenben 

 antilopéra emlékeztet. így nyilatkoztam e kérdésben a Koch emlékkönyv 

 56. lapján s ilyként vélekedett Matschie tanár, az ismert berlini mammalogus is, 

 kinek a kérdéses maradványokat megmutattam. 



1916-ban ismét lennjártam a Villányi-hegységben s ezúttal a Harsány- 

 hegyen két, némileg szarvasfogakra emlékeztető fogat találtam, melyekhez teljesen 

 hasonlóak a püspökfürdői Somlyó-hegyről származó preglaciális anyagban gyako- 

 riaknak bizonyultak. Freudenberg W. göttingai egyetemi magántanár, a pre- 

 glaciális korbeli kérődzők alapos ismerője, legutóbb Budapesten átutazott, s ez 

 alkalommal a kérdéses harsányhegyi és püspökfürdői maradványokat közelebbről 

 megvizsgálva, azokban az Antilope ( Tragclaphus) Jageri Butim, nevű kihalt 

 fajt ismerte fel. Ide tartozik a harsányhegyi csavarodott szarvcsap. két fog s egész 

 csomó püspökfürdői maradvány is. A Harsány-hegyen tehát a nagytermetű pre- 

 glaciális juh (Ovis antiqua alakköréből) mellett előfordul ez a kudunál (Strepsi- 

 eeros)ÍB nagyobb,, nevezetes antilopf aj is, mely Freudenberg szerint a Forestbed- 

 faunából sem hiányzik. 



